FI
L 73/64
Euroopan unionin virallinen lehti
10.3.2023
43) Korvataan 167 kohta seuraavasti: ”167.
Työjärjestyksen 85 artiklan 3 kohdan mukaan varsinaiset asianosaiset voivat poikkeuksellisesti esittää todisteita vielä asianosaisten kuulemiseksi pidettävässä istunnossa.
Tässä tapauksessa on suositeltavaa varata ne käytettäviksi riittävän monena kappaleena (tarvittaessa myös versiona, joka ei ole luottamuksellinen väliintulijoihin nähden).
Muita asianosaisia kuullaan niiden tutkittavaksi ottamisesta ja niiden sisällöstä.”
44) Lisätään 167 kohdan jälkeen uusi jakso seuraavasti: ”C a.
Osallistuminen istuntoon videoyhteyden välityksellä
C a. 1.
Pyyntö videoneuvottelun käyttämisestä 167 a.
Jos asianosaisen oikeudenkäyntiedustaja on estynyt osallistumasta istuntosalissa läsnä olevana asianosaisten kuulemiseksi pidettävään istuntoon, johon hänet on kutsuttu, terveydellisistä syistä (esimerkiksi henkilökoh­ taisesta terveydentilasta johtuvan esteen tai tartuntataudin johdosta määrättyjen liikkumisrajoitusten vuoksi), turvallisuuteen liittyvistä syistä tai muista painavista syistä (esimerkiksi lentoliikennealan lakko), kyseessä olevan asianosaisen oikeudenkäyntiedustajan on esitettävä erillisellä asiakirjalla perusteltu pyyntö saada osallistua asianosaisten kuulemiseksi pidettävään istuntoon videoyhteyden välityksellä. 167 b.
Jotta unionin yleinen tuomioistuin voisi käsitellä pyynnön asianmukaisesti, pyyntö on tehtävä heti, kun esteen syy on tiedossa, ja pyyntöön on sisällytettävä — täsmällinen ja perusteltu maininta ilmoitetun esteen laadusta — yhteyshenkilön yhteystiedot hänen kanssaan ennen istuntoa mahdollisesti suoritettavia teknisiä kokeiluja ja tulkkauskokeiluja varten — jos oikeudenkäyntiedustaja on aikaisemmin osallistunut unionin yleisen tuomioistuimen tai unionin tuomioistuimen istuntoon videoyhteyden välityksellä, viimeisen tällaisen asian järjestysnumero. 167 c.
Pyyntö videoneuvottelun käyttämisestä annetaan tiedoksi asian muille asianosaisille. 167 d.
Kirjaaja ilmoittaa videoneuvottelun käyttämistä pyytäneelle asianosaiselle ja asian muille asianosaisille päätöksestä, jonka jaoston puheenjohtaja on tehnyt pyynnön johdosta. 167 e.
Jos pyyntö on päätöksessä hyväksytty, Euroopan unionin tuomioistuimen tekninen tuki ottaa yhteyttä yhteyshenkilöön, jonka yhteystiedot oikeudenkäyntiedustaja on etukäteen ilmoittanut pyynnössään, jotta tekniset kokeilut ja tulkkauskokeilut, joihin oikeudenkäyntiedustajan on ehdottomasti osallistuttava, voidaan järjestää mahdollisimman nopeasti. 167 f.
Jos kokeilujen tulos on onnistunut, istunto asianosaisten kuulemiseksi voidaan järjestää videoneuvotteluna, ja tästä ilmoitetaan asianosaisille.
Jos kokeilujen tulos on epäonnistunut, asianosaisille ilmoitetaan, pidetäänkö istunto aikaisempien päätösten mukaisesti vai lykätäänkö sitä tämän vuoksi. C a. 2.
Tekniset edellytykset 167 g.
Videoneuvottelun käyttäminen asianosaisten kuulemiseksi pidettävissä istunnoissa edellyttää äänen ja kuvan korkeaa laatua ja täysin tasalaatuista yhteyttä, mitkä seikat arvioidaan istunnon pitämistä edeltävässä kokeilussa.
Seuraavien teknisten vaatimusten on näin ollen täytyttävä: — vain tietoliikenneyhteydet, joissa käytetään H.323- ja SIP-protokollia, ovat sallittuja.
H.323 ja SIP ovat erityisesti videoneuvotteluyhteyksien muodostamiseen käytettyjä protokollia, joilla mahdollistetaan tasalaatuiset ja hyvin suojatut yhteydet — ohjelmistoalustan tai muiden pelkästään tietotekniseen sovellukseen perustuvien kokousjärjestelmien käyttöä ei sallita — yhteyden muodostamista kannettavien laitteiden, kuten kannettavan tietokoneen, tabletin tai älypuhelimen, välityksellä ei sallita.